Μαρούσι, 22 Σεπτεμβρίου 2020

Αξιότιμη κυρία Κεφαλίδου,

O ρόλος της Επαγγελματικής Εκπαίδευσης, Κατάρτισης (ΕΕΚ) και Δια Βίου Μάθησης (ΔΒΜ) είναι ιδιαίτερα κρίσιμος για την ενεργό συμμετοχή όλων στην παραγωγική δραστηριότητα, ενώ η συμβολή τους καθοριστική στην ενίσχυση της αναπτυξιακής δυναμικής της χώρας.

Στο πλαίσιο της κατάρτισης του νέου νομοθετικού πλαισίου που θα διέπει τη λειτουργία της Επαγγελματικής Εκπαίδευσης, Κατάρτισης και Δια Βίου Μάθησης, και προκειμένου να καταγράψουμε σκέψεις και προτάσεις που μπορούν να συνδράμουν στη συνολική και ουσιαστική μεταρρύθμιση όλων των εκπαιδευτικών διαδρομών της ΕΕΚ και ΔΒΜ, **σας καλούμε σε διάλογο**στο Υπουργείο Παιδείας και Θρησκευμάτων και προσβλέπουμε στη θετική σας ανταπόκριση.

Πιστεύουμε ότι μπορούν να βρεθούν σημεία σύγκλισης, να προτείνουμε από κοινού λύσεις και να συμβάλλουμε στην αναβάθμιση του τόσο κρίσιμου αυτού τομέα για την οικονομία και την ανάπτυξη της χώρας.

Με εκτίμηση,

Νίκη Κεραμέως